我妹妹三番四次同我推介澳洲牛奶公司, 話果道d野食好正, 我都唔係好信, 因為, 一份炒蛋, 一塊多士, 可以好食得去邊? 但係既然阿妹今日又去, 我就跟佢去試下. 餐廳只供應一般的茶餐, 唔會有任何的炒粉, 炒麵同炒飯食. 我同妹妹要了個$24 的茶餐, 先來個叉燒湯意粉, 一般啦, 但跟住到的炒蛋, 好大份, 好滑, 好好味, 塊多士仲好厚, 真係令我喜出望外. 我妹妹話呢度的燉奶同燉蛋好正, $16 一碗, 我試了碗燉奶, 好滑又好味, 食左都覺得皮膚滑d!